**Jesenja promotivna akcija Kompanije „Dunav“ za auto-kasko i mini-kasko osiguranje**

**Beograd, 25. oktobar 2014 – Vlasnicima putničkih vozila Kompanija „Dunav“ odobrava komercijalni popust od 15 odsto na premiju auto-kasko osiguranja, odnosno pet odsto na premiju mini-kasko osiguranja.** **Specijalne pogodnosti vozači će moći da iskoriste do 25. decembra 2014. godine.**

Vlasnicima putničkih vozila koji zaključuju novi ili obnavljaju postojeći ugovor pružamo mogućnost da to učine pod povoljnijim uslovima, koje smo namenski kreirali pred predstojeću zimsku sezonu. Popust od 15 odsto odnosi se na premiju auto-kasko osiguranja novih ili polovnih automobila bez obzira na način kupovine vozila (gotovina, finansijski lizing, dugoročni zakup, kredit) i bez obzira na način plaćanja premije; popust od pet odsto odobren je na premiju mini-kasko osiguranja prilikom zaključivanja ili obnove ugovora za polovna putnička vozila starija od četiri godine.

Nominalni iznospopusta zavisi od visine premije osiguranja, koja se utvrđuje u zavisnosti od vrednosti vozila, ugovorenog pokrića i odabranog učešća u šteti.

Kompanija, osim navedenih pogodnosti, standardno odobrava:

**• popuste na premiju auto-kasko osiguranja**

* do 10 odsto po osnovu trajanja osiguranja
* do 10 odsto po osnovu broja osiguranih vozila
* do 50 odsto – BONUS – po osnovu neostvarenog štetnog događaja u prethodnim godinama osiguranja
* mogućnost plaćanja premije na dve, četiri ili 12 mesečnih rata bez njenog uvećanja;

**• popuste na premiju mini-kasko osiguranja**

* pet odsto za osiguranike koji poseduju polisu auto-odgovornosti kod Kompanije,
* popust „dobar vozač“, koji osiguraniku omogućava prenos iznosa stečenog bonusa sa polise auto-kasko osiguranja na polisu mini-kasko osiguranja, čime će uštedeti i do 50 odsto iznosa premije.

Оdоbrеni jesenji pоpusti mоgu sе kumulirаti s drugim pоpustimа stеčеnim ugоvоrimа о pоslоvnој sаrаdnji ili drugim prоmоtivnim аkciјаmа.

Pogodnosti se odnose na osiguranje putničkih vozila fizičkih i pravnih lica, оd 25. оktоbrа do 25. dеcеmbra 2014. gоdinе.

Detaljne informacije o pogodnostima zainteresovani mogu dobiti besplatnim pozivanjem Kontakt centra na broj 0800 386 286, na sajtu Kompanije [www*.*dunav.com](http://www.dunav.com) ili na nekom od 600 prodajnih mesta širom zemlje.

Kompanija „Dunav osiguranje“

Direkcija za marketing i odnose s javnošću

Sektor za informisanje